- PESALEM
- <
- 54
- >

54
Anôtô ênam aêac sa êndêŋ nêŋ ŋacjo ŋamec
1 O Anôtô, ôkêŋ nêm ŋaê ênam aê sa
ma nêm ŋaclai êwaka ŋoc biŋgêdêŋ sa.
2 O Anôtô, ôkêŋ taŋam ŋoc mec.
Wê taŋam êndêŋ aocsuŋ ŋabiŋ,
3 gebe lau jaba tetoc tauŋ sa gêdêŋ aê ma ŋaclaikoc têtu kêka-kêka sebe senseŋ katuc su.
Êsêac sêsa Anôtô laŋô sa atom.
4 Aê galicgac, Anôtô kêtu ŋoc gêjam-aê-sawaga.
Apômtau kêpuc katuc tôŋ ŋajaŋa.
5 Sec taŋ aêŋoc ŋacjo sêgôm naŋ, naêpi êsêac tauŋ.
Onseŋ êsêac su gebe aôm ŋac ŋaŋêŋ.
6 Go aê jansuŋ ŋoc da êndêŋ aôm totêtac ŋajamgeŋ.
O Apômtau, aê gabe aoc êôc nêm ŋaê gebe gabêjam ŋanô,
7 gebe aôm kôjaŋgo aê su aŋga gêŋwapac samob
ma matocanô galic ŋoc ŋacjo e têtac ŋajam gebe sênaŋagac.
*Dawidnê pesalem teŋ, gêga gêdêŋ taŋ lau Sipit dêdêŋ Saul sêja ma sêsôm gebe Dawid kêsiŋ tau gêmoa êsêacnêŋ gamêŋ.

- PESALEM
- <
- 54
- >

*54:7: Dawidnê pesalem teŋ, gêga gêdêŋ taŋ lau Sipit dêdêŋ

© 1980 BSPNG